بتخبّر معلّمة من معلمّات التّعليم المسيحي، إنّو بيوم من الإيّام قرّرت تسأل تلاميذها يلّي عم يتحضّروا للمناولة الأولى مين هوّي يسوع بنظرهن؟
أُعجبت جداً بالإجابة يلّي قالها أحد الطّلاب بكلّ براءة :
يسوع هوّي الطّريق، الحق، والحياة، التّواضع، الوداعة والحنان، التّسامح، العطف والغفران، يسوع هوّي كلّ شيء، هوّي القادر على كلّ شي، بس الأهم هوّي المحبّة يلّي بتخبّي كلّ شي.
الزّوّادة بتقلّي وبتقلّك :
يا ريت فينا نكون متل هالطّفل ويكون يسوع كلّ شيء بحياتنا هوّي الألف والياء، هوّي نقطة الإنطلاق والوصول، هوّي البداية والنهاية، والله معكن.